**KRITERIJI OCJENJIVANJA UČENIKA IZ KEMIJE**

Predmetni učitelji: Alenka Smoković,dipl.ing

**Elementi ocjenjivanja:**

1. Usvojenost obrazovnih sadržaja – usmeno
2. Usvojenost obrazovnih sadržaja – pismeno
3. Praktični radovi
4. Rješavanje problema

**1. USVOJENOST OBRAZOVNIH SADRŽAJA - USMENO**

- učenici će tijekom školske godine 3-4 puta usmeno razgovarati o nastavnim sadržajima

 predviđenim Planom i programom

|  |  |  |
| --- | --- | --- |
| Ocjena | Opis postignuća | Aktivni glagoli |
| Nedovoljan (1) | - Učenik ne zna pojmove, pogrešno objašnjava, ne razumije smisao gradiva, ne može ništa reći o sadržajima, ne pokušava riješiti zadane zadatke | Ne može imenovati, opisati, nabrojati, prepoznati |
| Dovoljan (2) | - Učenik se prisjeća osnovnih pojmova, znanje mu je nepotpuno, ne razumije gradivo, odgovara po sjećanju i uz pomoć učitelja | Imenovati, opisati, nabrojati, prisjetiti se, pronaći |
| Dobar (3) | - Učenik može prepoznati osnovne pojmove i reproducirati njihovo značenje, uočava pojave, ali ih ne povezuje sa sadržajima, ne povezuje pojmove u potpunosti i ne može ih objasni vlastitim primjerima, uz pomoć učitelja rješava jednostavne zadatke, nije dovoljno samostalan, nije siguran u točnost svojih odgovora | Definirati, odabrati, prepoznati, opisati, povezati |
| Vrlo dobar (4) | Razumije sadržaje i može ih reproducirati, samostalno opisuje i objašnjava pojmove i procese. Povezuje zadane podatke, ne snalazi se u složenim problemima i zadatcima, nije samostalan u povezivanju sadržaja sa sadržajima drugih nastavnih predmeta i nije samostalan u prenošenju znanja drugima. Nesigurno argumentira. | Objasniti, primjeniti, reproducirati, povezati,sistematizirati, razlikovati, izdvojiti, upotrijebiti, zaključiti |
| Odličan (5) | U potpunosti razumije nastavne sadržaje i povezuje ih, analizira, sintetizira i sistematizira, nadgrađuje stečena znanja. Samostalno obrazlaže sadržaj navodeći i vlastite primjere, riješava složene probleme i zadatke. Bez poteškoća primjenjuje nastavne sadržaje u svakodnevnom životu. Korelira stečena znanja sa sadržajima drugih predmeta. Može prenositi svoja znanja drugima i iznosi nove ideje. | Sintetizirati, analizirati, procjeniti, usporediti, komentirati, prikazati, provjeriti, obraniti stav, predvidjeti, kreirati, prosuditi |

**2. USVOJENOST OBRAZOVNIH SADRŽAJA - PISMENO**

- učenici će tijekom školske godine pisati 5 pisane provjere i kratke pisane provjere prema objavljenom Raporedu pisanih provjera

|  |  |
| --- | --- |
| Ocjena | Riješenost (%) |
| Nedovoljan (1) | 0 – 50 |
| Dovoljan (2) | 51 – 65 |
| Dobar (3) | 66 – 79 |
| Vrlo dobar (4) | 80 – 89 |
| Odličan (5) | 90 - 100 |

**3. PRAKTIČNI RADOVI**

- uz pojedine nastavne sadržaje predviđeni su praktični radovi ili mali projekti.

- za svaki individualni rad dane su upute u bilježnici kao i forma rada i termin predaje rada

- svaki skupni rad zbog specifičnosti sadržaja ima vlastite elemente vrednovanja i kriterije s

 kojima se učenici upoznaju prije početka skupnog rada

**4. RJEŠAVANJE PROBLEMA**

- rubrika u koju se upisuju ocjene kratkih pisanih provjera i sposobnosti rješavanja zadataka

 uočenih tijekom obrade novih nastavnih sadržaja ili tijekom vježbanja

**Način praćenja razvoja interesa, sposobnosti, samostalnosti**

**i odnosa prema radu**

- bilježi se usmeno ispitivanje uz kratko objašnjenje razine postignuća za tu ocjenu

- opisuje se spremnost učenika za rad, odnos prema radu, uključenost u nastavni proces

 i ponašanje u skupnom radu

- evidentira se neurađeni domaći uradak – 3 minusa daju negativnu ocjenu za usvojenost sadržaja